b'\n_START_ARTICLE_\nTeismo procesas\n_START_SECTION_\nPaskirtis\n_START_PARAGRAPH_\nTeisena yra skirta ne tik teisiniams nesutarimams spr\xc4\x99sti, bet ir kitai veiklai (pvz., ypatingoji teisena), kuriai yra b\xc5\xabtina atskira, ne\xc5\xa1ali\xc5\xa1ka specialiai \xc4\xafsteigta institucija arba ikiteismin\xc4\x97 gin\xc4\x8d\xc5\xb3 sprendimo instancija, institucija. Ji gali b\xc5\xabti ir administracinio lygmens. Pavyzd\xc5\xbeiui, Lietuvoje, Vyriausioji administracini\xc5\xb3 gin\xc4\x8d\xc5\xb3 komisija vykdo administracini\xc5\xb3 byl\xc5\xb3 teisen\xc4\x85; Mokestini\xc5\xb3 gin\xc4\x8di\xc5\xb3 komisija prie LRV sprend\xc5\xbeia mokestinius gin\xc4\x8dus. Kitos institucijos taip pat vykdo teisen\xc4\x85. Taip pa\xc5\xbeym\xc4\x97tini alternatyv\xc5\xabs gin\xc4\x8d\xc5\xb3 sprendimo b\xc5\xabdai (ADR).\n_START_SECTION_\nR\xc5\xab\xc5\xa1ys\n_START_PARAGRAPH_\nPagal teis\xc4\x97s \xc5\xa1akas teismo procesas ir teisena gali b\xc5\xabti administracin\xc4\x97, konstitucin\xc4\x97, baud\xc5\xbeiamoji, civilin\xc4\x97, socialin\xc4\x97, finansin\xc4\x97 (paskutin\xc4\x97s dvi b\xc5\xabdingos Vokietijos teis\xc4\x97s sistemai)._NEWLINE_Teisenos tvark\xc4\x85 nustato special\xc5\xabs \xc4\xafstatymai. Kontinentin\xc4\x97s teis\xc4\x97s valstyb\xc4\x97se - kodifikuoti teis\xc4\x97s aktai - proceso kodeksai (civilinio proceso kodeksas, baud\xc5\xbeiamojo proceso kodeksas ir t. t.). Teisen\xc4\x85 tiriantis teis\xc4\x97s mokslas vadinamas procesualistika.'